<classify> Mwanamuziki Vitalis Maembe anaamini kuwa wasanii wa aina fulani hawapewi kipaumbele na pengine wanakuwa marufuku si maarufu ikigusia suala la WCB ya Diamond kupewa ubalozi wa Taasisi ya Kupambana na UKIMWI TACAIDS katika mjadala wa Sanaa katika kuleta mabadiliko ulioandaliwa na Kavazi ndani ya jengo la Tume ya Taifa ya Sayansi na Teknolojia COSTECH Agosti 16. Siku ya hiyo ya jana kwenye tukio la Kavazi, Vitalis Maembe na mchoraji James Gayo wa katuni ya Kingo waligusia mambo kadhaa ya sanaa na katika kuleta mabadiliko wakiwa na muongoza mjadala Mhadhiri wa UDSM, Dr. Vincesia Shule na wahudhuriaji wengineo. Wasanii wadogo wana nyimbo kuhusu UKIMWI lakini WCB wanaoimba ngono ndio wanapewa ubalozi. Tuna nyimbo za mapenzi na ngono au kwa kizungu love song and porno song. Wasanii wote ni muhimu lakini tuangalie upande huu pia. Alieleza Maembe Maembe alisisitiza juu nyimbo za ngono kupewa kipaumbele na sio za mapenzi au mambo mengine ya kijamii. Ambapo aliona kuwa, Wengi wanaotumia sanaa kama sehemu ya kuingiza kipato, kwa kuona wepesi. Akasisitizia kwa kusema, Ukiniona naimba, naimbia jamii. Nikimuimbia mpenzi wangu namuimbia pekee yake, mama yake akisikia ataona ni matusi. ...wengine wanafanya jambo la kitaifa. Kwa upande wa udhalilishaji Maembe alidai wanawake wajitoe kwa kusema Wanawake wanadhalilika kwenye nyimbo. Msiseme mkiwa wazee, semeni mkiwa mabinti.Katika kudumisha Sanaa yake ndugu Maembe alidai kuwa, Tunadumu kwa maana ya kujua uwepo wa sanaa kwa kuielemisha, kuburudisha na kuonya jamii. Vitalis Maembe akizungumza katika mkutano wa Kavazi jana Video na Lajiji TV Akizungumzia uzoefu wake Maembe kadhaa nyimbo zikiwemo Kudu, Katiba, Sumu ya Teja, Mama, Vuma na nyinginezo zinazogusa maswala mbalimbali ya kijamii. mwenyewe anadai kuwa, Nimezunguka nchi hii nimefika sehemu unakunywa supu unatupa mifupa mtu anaiokota anaenda kuchemsha naye anywe supu. Katika suala la faida, Maembe alidai kuwa Tunaishi kwa misaada tu. Kwa upande wa kutopata nafasi ya kuchezwa kwenye vyombo vya habari Vitalis alidai kuwa, Nikitoa wimbo usipopigwa nitasikiliza mimi na wanaoufahamu tu. Alimalizia kwa kusema, Kama ikiwa vyombo vya habari havipo huru ina maana sisi hatupo huru. Haiathiri sisi wasanii tu mpaka watu wasiojua sanaa au serikali, maana sanaa ni maisha. Kavazi la Mwalimu Nyerere Nyerere Resource Centre ni kituo huru kinachoendesha mijadala mbalimbali ya kijamii katika nyanya zote kilichoanzishwa ndani ya Tume ya Taifa ya Sayansi na Teknolojia COSTECH mwaka 2015 kikiwa na lengo la kuhifadhi nyaraka zilizokusanywa na waandishi wa Bayografia ya Mwalimu Nyerere ili zitumike na watafiti wengine.  <topic>: BURUDANI 